b'\n_START_ARTICLE_\nPy\xc3\xb6r\xc3\xa4ily kes\xc3\xa4olympialaisissa 2020 \xe2\x80\x93 naisten BMX:n kilpa-ajo\n_START_SECTION_\nKarsinnat\n_START_PARAGRAPH_\nOlympiaturnaukseen osallistuu 24 py\xc3\xb6r\xc3\xa4ilij\xc3\xa4\xc3\xa4. N\xc3\xa4ist\xc3\xa4 18 valitaan UCIn olympiakarsintarankingin perusteella. Karsintaranking toimii siten, ett\xc3\xa4 yhdest\xc3\xa4 maasta otetaan kolme parasta urheilijaa ja n\xc3\xa4iden pisteet lasketaan yhteen. Maat jotka ovat rankingissa sijoilla 1. ja 2. saavat olympialaisiin kolme urheilijaa, sijoilla 3. \xe2\x80\x93 5. olevat maat saavat kaksi py\xc3\xb6r\xc3\xa4ilij\xc3\xa4\xc3\xa4 ja sijoilla 6. \xe2\x80\x93 11. saavat yhden py\xc3\xb6r\xc3\xa4ilij\xc3\xa4n. Kolme paikkaa annetaan saman rankingin perusteella henkil\xc3\xb6kohtaisten rankingien perusteella siten, ett\xc3\xa4 kolme parasta urheilijaa, joiden maat eiv\xc3\xa4t olleet saaneet paikkoja yhdistetyjen joukkuerankingien kautta, saavat maalleen paikan olympialaisiin. Kaksi paikkaa valitaan vuoden 2020 MM-kilpailujen perusteella. N\xc3\xa4m\xc3\xa4kin paikat ovat maakohtaisia ja voidaan my\xc3\xb6nt\xc3\xa4\xc3\xa4 maille, joiden urheilijat eiv\xc3\xa4t ole viel\xc3\xa4 ansainneet maalleen paikkaa olympialaisiin. Is\xc3\xa4nt\xc3\xa4maa Japanille on kiinti\xc3\xb6paikka olympialaisiin.'